৩ সন্তান নীতি নিয়ে ভাগবতকে তোপ ওয়েইসির

ওয়েব ডেস্ক: সন্তান নীতি নিয়ে সঙ্ঘ-প্রধান মোহন ভাগবতকে (RSS Chief Mohan Bhagwat) এবার তোপ দাগলেন মিম-প্রধান আসাদউদ্দিন ওয়েইসি (Asaduddin Owaisi)। মিম-প্রধান বলেছেন, মানুষের ব্যক্তিজীবনে প্রবেশ করার আপনি কে? মহিলাদের উপর এই বোঝা কেন চাপাতে চাইছেন? দ্বিচারিতা করছে সঙ্ঘ, ভাগবতকে আক্রমণ ওয়েইসির।

প্রত্যেক ভারতীয়কে দম্পতিকে তিনটি করে সন্তান নেওয়া নিদান রাষ্ট্রীয় স্বয়ংসেবক সঙ্ঘের (আরএসএস) প্রধান মোহন ভাগবত! তাঁর দাবি, বিশেষজ্ঞেরা জানাচ্ছেন, তিনটির কম সন্তান হলে বংশবিস্তারের গতি কমে যায়। তিন সন্তানের প্রস্তাবিত নীতি নিয়ে সঙ্ঘ-প্রধান মোহন ভাগবতকে তোপ AIMIM-প্রধান সাংসদ আসাদউদ্দিন ওয়েইসির। মিম সাংসদ প্রশ্ন তুলেছেন,ভারতীয় মহিলাদের উপর ৩ সন্তানের বোঝা কেন চাপাতে চাইছেন মোহন ভাগবত? ৩ সন্তান নীতি নিয়ে ভাগবতকে তোপ দেগে তিনি বলেন, মানুষের ব্যক্তিজীবনে প্রবেশ করার আপনি কে? ভারতীয় মহিলাদের জীবন নিয়ে নিজস্ব পরিকল্পনা রয়েছে। তাঁদের উপর কেন ৩ সন্তানের বোঝা চাপানো হচ্ছে? কেনই বা দেশের জনসংখ্যা বৃদ্ধির জন্য এতদিন মুসলিমদের দায়ী করা হত? এটা সঙ্ঘের দ্বিচারিতা ছাড়া কিছুই নয়। তাঁর বক্তব্য, এতদিন দেশে জনসংখ্যা বৃদ্ধির জন্য এই আরএসএসই মুসলিমদের দায়ী করত। যেখানে বাস্তব হলে দেশে মুসলিমদের জন্মহার কমেছে। আর হিন্দুদের বাড়ছে। এই পরিস্থিতিতে আবার ৩ সন্তান নীতির কথা কেন?

আরও পড়ুন: জগদীপ ধনখড়ের ঠাঁই আপাতত ভাড়া-বাড়িতেই!

দেশের জনসংখ্যার হার ঠিক রাখতে সব ভারতীয় দম্পতির ভাবা উচিত ৩ সন্তান নেওয়ার কথা। দিন তিনেক আগে রাষ্ট্রীয় স্বয়ংসেবক সংঘের ১০০ বছর সংক্রান্ত অনুষ্ঠানে এই নিদান দিয়েছিলেন সরসংঘপ্রধান মোহন ভাগবত। ভাগবত বলেন, ভারতের জনসংখ্যা নীতিতে ২.১ সন্তান জন্মের পরামর্শ দেওয়া হয়। তবে, এর অর্থ একটি পরিবারে দু’টি নয় তিনটি সন্তান থাকা উচিত। জনসংখ্যা দেশের সম্পদ। তাই জনসংখ্যার হার যাতে না কমে, তা দেখা প্রতিটি নাগরিকদের কর্তব্য। অধিকাংশ বিরোধী দলই ভাগবত এই নিদানের বিরোধিতা করেছে। তবে সঙ্ঘ-প্রধানের বিরুদ্ধে সুর সপ্তমে চড়ালেন ওয়েইসি। রাজনৈতিক মহলের মতে ভগবতের ওই নিদানের পিছনে জনসংখ্যার গ্রাফ বজায় রাখার থেকেও বেশি গুরুত্ব পেয়েছে হিন্দু জনসংখ্যা বাড়ানো। তার এবার পালটা এল ওয়েইসির তরফে।

অন্য খবর দেখুন